Nopea rakentaminen ahtaalla tontilla perustui esivalmistettuihin elementteihin ja moduuleihin. Suurin osa elementeistä on puusta.

Pula asunnoista ja tonteista pakottaa kekseliäisyyteen ja tehokkuuteen ainakin Saksassa. Münchenin kaupungille kuuluva asunto­rakennus­yhtiö sai pystytettyä Moosachin kaupunginosaan sadan asunnon nelikerroksisen talon ennätysajassa eli puolessa vuodessa. Talon suunnitteluunkaan ei mennyt enempää aikaa.